山頂消防局

山頂消防局係香港消防處轄下嘅一間消防局，喺香港島太平山奇力山歌賦山里7號，鄰近貝璐道一帶。消防局嘅前身係山頂學校，喺1992年被評為香港二級歷史建築，2009年12月18號確定評級。

史
山頂消防局前身係山頂學校，喺1914年由工務局起，1915年9月起好啟用。起學校嘅原因，係由於香港總督卜力曾建議喺香港開辦英語學校界英國同歐洲嘅細路入讀。學校首年收咗39個學生，到咗1947年就達到158個。建築物係單層建築，其間曾經進行擴建。1967年，山頂學校正式搬出，空置嘅校舍就交咗畀消防處改做山頂消防局。

建築
該建築特別嘅蝴蝶形不規則平面，表現咗工藝美術嘅建築風格。外牆係愛德華時期流行嘅半紅磚、半灰泥，半圓嘅窗門外面有模仿綻放陽光嘅線條，加埋牛眼窗，構成一座別樹一幟嘅建築物。

香港地方-歷史建築-中西區

香港消防局
香港二級歷史建築
類:扯旗山
香港西式建築